Το κατάλυμα είναι πολύ όμορφο, προσεγμένο αισθητικά, νησιώτικης αρχιτεκτονικής με τους απαραίτητους εκσυγχρονισμούς. Βρίσκεται πολύ κοντά στο χωριό, πράγμα σημαντικό, γιατί δεν χρειάζεσαι μέσον για τη βραδινή βόλτα, και έχει πολύ κοντά δυνατότητα πάρκινγκ. Είναι πολύ καθαρό και δροσερό, το κρεβάτι άνετο και αναπαυτικό. Οι ιδιοκτήτες είναι πολύ φιλόξενοι, πρόθυμοι να βοηθήσουν ή να εξυπηρετήσουν για το οτιδήποτε. Η κυρία Κατερίνα, πάντα χαμογελαστή, μας έφερνε συχνά κιμωλιάτικες λιχουδιές από τα χεράκια της. Όλα αυτά μαζί με το γεγονός ότι το νησί και οι παραλίες του είναι μαγευτικά, δημιουργούν έναν ανεπανάληπτο συνδυασμό. θα ξαναπήγαινα στο νησί και στο συγκεκριμένο κατάλυμα πολύ ευχαρίστως.